KOMENTE DHE REKOMANDIME MBI RAPORTIN E MONITORIMIT TË 4M I 2026 PËR KOMISIONERIN PËR TË DREJTËN E INFORMIMIT DHE MBROJTJEN E DHËNAVE PERSONALE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Komisioneri për të Drejtën e Informimit dhe Mbrojtjen e të Dhënave Personale, me fondet buxhetore të miratuara, për vitin 2026, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve, në funksion të garantimit të të drejtave dhe lirive themelore të njeriut, në veçanti, të drejtën për informim dhe të drejtën e ruajtjes së jetës private, i njohjes së publikut me informacionin publik, si dhe përpunimin e ligjshëm të të dhënave personale. 
Programi për të cilin ky institucion administron fondet për vitin 2026 është:
1. Programi “Planifikim Menaxhim Administrim”

Qëllimi i politikës së programit është fuqizimi i funksionit mbikqyrës/monitorues në funksion të zbtatimit të kuadrit ligjir në fuqi, për garantimin e mbrojtjes së të dhënave personale dhe ruajtjen e privatësisë, në balancë me të drejtën e informimit, duke garantuar qasje në informacion, transparencë dhe llogaridhënie maksimale.
Për realizimin e objektivit kanë kontribuar produktet sa më poshtë:

· 1 156 Mbikqyrje/ankesa/inspektime, nga 2 500 të planifikuara, ose 46% e sasisë së planifikuar, me kosto faktike 48.1 milionë lekë.

II. “Karakteristika kryesore të performancës së shpenzimeve”
Në fund të 4M I 2025, situata në lidhje me realizimin e shpenzimeve të buxhetit, krahasuar me planin vjetor te rishikuar dhe planin fillestar 2026, në nivel programi dhe sipas klasifikimit ekonomik, bazuar në të dhënte faktike të siguruara nga sistemi informatik financiar i qeverisë, paraqitet si më poshtë:
Plani i shpenzimeve të buxhetit në total për këtë institucion për 4M I 2026 është realizuar në rreth 26% të planit vjetor të rishikuar dhe të planit fillestar. Shpenzimet korrente janë realizuar në vlerën 48 milionë LEK, ose në masën 28% të buxhetit të rishikuar dhe buxhetit fillestar. Performanca financiare është nën nivelin e pritshëm të periudhës, niveli i cili është ndikuar nga vaknact në zërin e shpenzimeve të personelit, si dhe nga pagesat referuar detyrimeve kontraktuale në proces, që lidhen me procedurat e prokurimit.
Sikurse evidentohet edhe në tabelën e mësipërme 100% të shpenzimeve faktike të kësaj ministrie janë për shpenzimet korente (83% janë për shpenzimet e personelit dhe 17% për shpenzime të tjera operative).Shpenzimet për investime nuk kanë patur realizim.


Tabela Realizimi i shpenzimeve sipas programeve dhe klasifikimit ekonomik (në mijë lekë)  
[image: ]                                                                                              
Lidhur me informacionin mbi volumin dhe madhësinë e ndryshimit të buxhetit, konstatojmë se ka patur ndryshimet të  planit të buxhetit gjatë vitit 2026 si rrjedhojë e akordimit të fondit të veçantë.
Të ardhurat jashtë limitit të realizuara nga Komisioneri për të Drejtën e Informimit dhe Mbrojtjen e të Dhënave Personale, arrijnë në total vlerën prej 177 mijë lekë. 

III. Komente dhe rekomandime 

· Theksojmë se paraqitja e informacionit si dhe të dhënat e raportuara në raportin e monitorimit është në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. 
· Raporti i monitorimit ka të plotësuara tabelat dhe gjithashtu në relacionin e tij ka një analizë të projekteve/produkteve dhe realizimit të fondeve buxhetore si dhe analizë të treguesve të performancës.
· Paraqitja e raportit të monitorimit për periudhën 4M I 2026 të vitit është bërë në përputhje me afatin e përcaktuar në udhëzimin nr. 14, datë 30.05.2023.
· Është evidentuar informacion lidhur me shpenzimet nga të ardhurat jashtë limitit.
IV.Publikimi:

· Raporti i Monitorimit për 4M I 2026, është publikuar në faqen zyrtare të Komisionerit  Linku: https://idp.al/buxheti-i-zyres-se-komisionerit/

